Eier-Kumquat

De Eier-Kumquat (Fortunella margarita), de ok Dwargappelsien nöömt, is en Plantenoort ut dat Geslecht vun de Kumquats in de  Familie vun de Rutenplanten (Rutaceae). As all de annern Orden ut dat Geslecht kummt ok disse ut Asien. As ehr egentliche Heimat warrt dat süüdööstliche China annahmen.

 Beschrieven 
De Eier-Kumquat wasst as jümmergrönen Struuk un warrt dorbi bit to dree Meter groot. Ehr Blööd sünd ledderordig un düstergröön. De Plant kummt mit de Küll teemlich goot torechtun se kann ok lichten Frost af. Se is swackwassig, kann aver ’n grote Tall vun Frücht an’n Struuk ansetten.

De Blööt is mit 1,5 bit 2 Zentimeter Dörmeter teemlich lütt. Se is rein witt un wiest sik in de Blattasseln vun de vörjohrigen Langdrieven. Faken kummt de Blööt eerst af Mai oder Juni vun wegen de ümfaten Winterroh. För’n gote Blödenbilln bruukt de Eier-Kumquat en kolen, hellen Standoort to’n Överwintern.

 Systematik 
De portugeesche Botaniker João de Loureiro hett de Plant 1790 in sien Flora cochinchinensis ünner den Naam Citrus margarita beschreven.Fl. cochinch. 2:467. 1790; siehe Eintrag bei GRIN Taxonomy for Plants. De Eerstbeschrieven vun den US-amerikaanschen Botaniker Walter Tennyson Swingle, de vundaag gellt, is 1915 publizeert worrn.J. Wash. Acad. Sci. 5:167, 170. 1915; siehe Eintrag bei GRIN Taxonomy for Plants.

De Eier-Kumquat is de Kumquat, de an’n meisten mücht warrt un an’n fakensten to’n Verkoop anboden warrt. De Frücht warrt ruchweg so groot as’n Dattel un hebbt en söötsüerlichen Smack. Sünners fein sünd Stammformen, de op Citrus volkameriana (Volkamer Zitroon) un op Citrus aurantium (Bitterapelsien) vereddelt worrn sünd.

 Weblenken 
 Eintrag und Datenblatt bi Plants for a Future (eng.)

 Literatur 
 Walter T. Swingle, Philip C. Reece (1967): The Botany of Citrus and Its Wild Relatives. In: W. Reuther, H. J. Webber, L. D. Batchelor (Rgv.): The Citrus Industry. Bd. 1. University of California. 
 Bernhard Voß (1997): Citruspflanzen von Tropisch bis Winterhart. Humbach & Nemazal, ISBN 3980552136
 Bernhard Voß (2005): Zitruspflanzen. Franckh-Kosmos Verlags-GmbH, ISBN 3-440-10174-6

 Borns 

Kategorie:Rutenplanten
Kategorie:Zitrusfrucht